**Sodelovanje v projektu »Dobrodelni torek«**

Naša šola se je vključila v projekt »**Dobrodelni torek«,** katero v Sloveniji zastopa Sklad 05 Ustanova za družbene naložbe. Sklad 05 je nacionalni koordinator globalne akcije oz. gibanja »Giving Tuesday«. Akcijo podpira tudi Ministrstvo za javno upravo v okviru projekta Grozd NVO Gorenjske.

S projektom želimo spodbujati učence k dobrodelnosti. Osnovni namen tega gibanja je, da bi ljudi spodbujali in izvajali dobrodelnost vsak dan. Projekt spodbuja učence k zbiranju njihovih idej, predlogov, kako bi lahko še razvijali in širili dobrodelnost na naši šoli, kar lahko spodbudi razvoj kakšne nove dobrodelne aktivnosti.

Učitelji so se z učenci na razredni uri pogovorili o projektu in zbrali predloge za organizirane mesečne dejavnosti usmerjene v dobra dela.

Prva mesečna dejavnost projekta Dobrodelni torek bo potekala **od torka, 6. 10. 2020 do vključno petka, 9. 10. 2020.** Poudarek je na sodelovanju vseh učencev v **medgeneracijskem projektu.** V oktobru je tudi svetovni dan starostnikov, svetovni dan pošte, ki obeležuje pomen poštnih storitev in komunikacije v življenju ljudi.

Obdobje epidemije COVID-19 pušča poseben pečat in veliko ljudi potiska v osamljenost. Med njimi tudi starostnike, ki prebivajo v domovih za starejše občane. Prosimo vas, da svoje otroke spodbudite, da doma narišejo ali napišejo pozitivne misli, pozdrave, ki bodo namenjeni starostnikom.

Napisane ali narisane izdelke **do vključno petka, 9. 10. 2020,** učenci oddajo v večjo škatlo, ki bo pri varnostnici.

Na pošti bodo poskrbeli, da bodo z izdelki okrasili stene oz. bodo pobožale duše varovancev domov.

**Nekaj izdelkov bi tudi fotografirali in objavili na naši spletni strani in spletni strani 05-DobrodelniTorek.**

Nekaj idej za dobra dela, ki smo jih že predlagali učencem.

* Ponudi starejšemu sosedu, da mu prineseš težje stvari iz trgovine, mu pokosiš travo ipd. (po dogovoru s starši).
* Nekomu pošlji pismo, risbo ali razglednico kar tako (z lepo mislijo, dobro željo).
* Odloči se za dan brez pritoževanja.
* Odloči se za dan, ko deliš poklone, pohvale.
* Preseneti nekoga z malo pozornostjo (roža, kava, čokolada…).
* Nekomu podari nasmeh in prijazno besedo.
* Podari nekomu svoj čas tako, da mu prisluhneš in posvetiš pozornost.
* Vključi se v peš bus ali izberi za prevoz v šolo kolo/skiro namesto prevoza z avtom.

Hvala za vašo podporo!

Projektna delovna skupina:

Matjaž Pelko

Saša Pesrl

Petra Špiček

Klementina Sambolič

Maja Iskra





Kontakt:

Saša Perčič, sasa.percic@sklad05.si, +386 41 874 608

Veseli bomo odziva in sodelovanja. Vse dobro,

Kranj, 22.9.2020

 Saša Perčič

